נספח א' – הגדרת התפקיד

***אחראי/ת פרויקטים וחצר – קיבוץ גברעם***

**כפיפות:** מנהל קהילה.

**יעוד:** אחריות על אחזקה ופיתוח חצר הקיבוץ– פרויקטים וחצר (חצר: תקשורת, ניקוזים, כבישים, חניות ומדרכות, אשפה, הדברה, פסולת).

**התפקיד כולל:**

* הכנת תכנית רב שנתית לפרויקטים.
* בנית תכנית שנתית לפרויקטים ולחצר .
* ניהול התפעול השוטף ובקרה על התקציב של החצר.
* ניהול ובקרה של כלל הפרויקטים.
* בקרה על עובדים וקבלני משנה בתחום התשתיות.
* תיאום בין הענפים השונים בעבודה משותפת ובפרויקטים לצורך הגברת היעילות והחיסכון.
* תיעוד התשתיות שבתחום אחריותו באמצעות תוכנת ניהול ומיפוי ומתן המידע על פי הצורך.
* ניהול כח האדם בענף החצר.
* אחריות על כלל השצפ"ים בקיבוץ לרבות התמודדות עם שימושים פרטיים או קיבוציים חורגים.

**פרויקטים – תכנון, ניהול וקידום**

* ריכוז ועדת תכנון.
* שותף בתהליכי תכנון אסטרטגיים בתוקף תפקידו.
* ניהול פרויקטים עבור מוסדות הקיבוץ, ענפי המשק והקהילה, משלב התכנון ועד סיום הפרויקט, כולל תקופת הבדק: אישורים, היתרי בניה, עבודה מול רשויות ועוד.
* תכנון פרויקטים עתידיים לקיבוץ.
* אחריות על תיאום תכניות בניה/שיפוץ במבנים ובבתים השייכים לקיבוץ.
* בקרה על ביצוע פרויקטים בבינוי ועבודת אחזקה במוסדות הקיבוץ ובדירות השייכות לקיבוץ.
* מתן יעוץ והנגשת מידע הנדרשים לחברים בכל הקשור לביצוע שיפוץ ובנייה פרטית.
* עבודה מול בעלי מקצוע כולל אדריכלים/מהנדסים/יועצים וכו'.
* יידוע ושיתוף ציבור בתהליכי בינוי (פרטי וציבורי).